b'\n_START_ARTICLE_\nKol\xc4\x8dnica\n_START_PARAGRAPH_\nKol\xc4\x8dnica (latinsko os coxae) je kost medeni\xc4\x8dnega obro\xc4\x8da, zgrajena iz treh delov: \xc4\x8drevnice (os ilii), sednice (os ischii) in sramnice (os pubis). Na zunanji strani ima kol\xc4\x8dnica globoko sklepno ponev (acetabulum), kjer se stikajo vse tri kosti in predstavlja sklepno ploskev za glavo stegnenice. Do pubertete so vse tri kosti samostojne in spojene med seboj s hialinim hrustancem v obliki \xc4\x8drke Y v sklepni povici. Pod sklepno ponvijo je velika odprtina (foramen obturatum).'